  Виталий Пронин Удмуртиысь делегация мынэмын Россиысь инвестиционной форуме. Со ортче Сочиын. Форумлэн кыкетӥ нуналэз кутскиз ӵошатсконбордысен. Губернаторъёслэн кубоксы понна нюръяськизы ог 500 пала пыдын бызьылӥсьёс. Та ӵошатсконэ Александр Бречалов, Иван Черезов но Максим Вылегжанин сяна, пыриськиз на Кун Кенешысь депутат Юрий Фёдоров но.Та ӵошатсконъёсты радъяз «Росконгресс» фонд Россиысь Триатлонъя федерацилэн но Universa компанилэн юрттэменызы. Ӵошатсконэз дасянъя комитетэн кивалтэ Удмуртилэн Тӧроез Александр Бречалов. - Мон туж шумпотӥсько, туннэ, вазь ӵукна шоры учкытэк, сомында калык люкаськиз шуыса. Тӥ тодӥськоды, та ӵошатскон сӥземын асьме спортсменъёсмылы, кудъёсыз али нюръясько Олимпиадаын, - вазиськиз Россиысь спортъя министр Павел Коробков. - Удмуртиысь татчы вуэмын Олимпийской шудонъёсысь азвесь медалистъёс Иван Черезов но Максим Вылегжанин. Ми - Удмуртиысь команда - бызьылон бордысен ӵукнамес кутскыса, дурбасьтӥськом Олимпиадае мынэм спортсменъёсмылы, - пусйиз Александр Бречалов. Та ӵошатсконэ Александр Бречалов, Иван Черезов но Максим Вылегжанин сяна, пыриськиз на Кун Кенешысь депутат Юрий Фёдоров но. Сергей Захаров Туспуктэмъёс: udmurt.ru  